Държавен вестник, бр. 20, 2020 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  20
(2) Със сумата по чл. 1, ал. 1 да се увели-
чат показателите по чл. 15, ал. 3 от Закона 
за държавния бюджет на Република България 
за 2020 г.
Чл. 3. (1) Министърът на здравеопазването 
да извърши налагащите се промени по бюджета 
на Министерството на здравеопазването за 
2020 г. и да уведоми министъра на финансите.
(2) Министърът на финансите да извърши 
произтичащите от чл. 1 промени по централ-
ния бюджет за 2020 г.
Заключителни разпоредби
§ 1. В чл. 28, ал. 2 от Постановление № 381 
на Министерския съвет от 2019 г. за изпъл-
нението на държавния бюджет на Република 
България за 2020 г. (ДВ, бр. 2 от 2020 г.) 
числото „15“ се заменя с „30“.
§ 2. Постановлението се приема на осно-
вание чл. 43, ал. 3 и чл. 109, ал. 3 от Закона 
за публичните финанси.
§ 3. Изпълнението на постановлението се 
възлага на министъра на здравеопазването и 
на министъра на финансите.
§ 4. Постановлението влиза в сила от деня 
на обнародването му в „Държавен вестник“.
Министър-председател:  
Бойко Борисов
Главен секретар на Министерския съвет: 
Веселин Даков
2279
РЕШЕНИЕ № 145 
ОТ 5 МАРТ 2020 Г.
за откриване на процедура за възлагане на 
концесия за морски плаж „Свети Влас – за-
пад“, община Несебър, област Бургас
На основание чл. 8а, 8б, 8г и 8д от Закона 
за устройството на Черноморското крайбрежие 
във връзка с чл. 6, ал. 2 и 3 и чл. 7, ал. 1 от 
Закона за устройството на Черноморското 
крайбрежие, Решение № 604 на Министерския 
съвет от 22 юли 2016 г. за утвърждаване на 
минимални критерии за комплексна оценка 
на офертите при провеждане на конкурс за 
определяне на концесионер на морски плаж 
(необнародвано), изменено с Решение № 682 
на Министерския съвет от 14.11.2019 г., и 
мотивиран доклад на министъра на туризма
МИНИСТЕРСКИЯТ СЪВЕТ
Р Е Ш И :
1. Открива процедура за възлагане на 
концесия за морски плаж „Свети Влас – за-
пад“, съставляващ морски плажове „Свети 
Влас – запад 1“ и „Свети Влас – запад 2“, об-
щина Несебър, област Бургас – изключителна 
държавна собственост, наричан по-нататък 
„обект на концесията“.
1.1. Обектът на концесията е морски плаж 
„Свети Влас – запад“, съставляващ морски 
плажове „Свети Влас – запад 1“ и „Свети 
Влас – запад 2“, обособена част от крайбреж-
ната плажна ивица, с обща площ 12 424 кв. м,
индивидуализиран съгласно Акт за изклю-
чителна държавна собственост № 1693 от 
6 февруари 2020 г. и Акт за изключителна 
държавна собственост № 1694 от 6 февруари 
2020 г., съставени съответно за поземлен имот 
с идентификатор 11538.4.106 и поземлен имот 
с идентификатор 11538.3.173 по кадастралната 
карта и кадастралните регистри на землището 
на гр. Свети Влас, община Несебър, област 
Бургас, одобрени със Заповед № РД-18-48 от 3 
октомври 2005 г. на изпълнителния директор 
на Агенцията по кадастъра, изменени със Запо-
вед № 18-13480 от 23 декември 2019 г. на начал-
ника на Службата по геодезия, картография и 
кадастър – Бургас, и специализираната карта и 
регистър на морски плаж „Свети Влас – запад“, 
приети с Протокол № 1 от 18 януари 2013 г. 
на комисията по чл. 18 от Наредба № 1 от 
16 септември 2008 г. за създаването и поддър-
жането на специализираните карти и регистри 
на обектите по чл. 6, ал. 4 и 5 от Закона за 
устройството на Черноморското крайбрежие.
1.2. Активната плажна площ на обекта 
на концесия е площта, която се ползва за 
осъществяване на задължителните дейности, 
за разполагане от посетителите на морския 
плаж на платени и неплатени (лични) плаж-
ни принадлежности, за свободно пешеходно 
придвижване върху територията на плажа, 
включително върху преместваеми пешеходни 
пътеки, за удобно използване на премества-
емите обекти и улесняване на придвижването 
и ползването на плажните услуги от хората с 
увреждания, и е с размер 9072 кв. м, с точки, 
определящи активната плажна площ от № 1 
до № 210 в Координатна система „Българска 
геодезическа система 2005“.
1.3. В активната плажна площ не са 
включени: площта, заета от каменист плаж 
в размер 3329 кв. м, и общата площ на обек-
тите на инфраструктурата в размер 23 кв. м, 
представляващи: бетонова площадка с площ 
16 кв. м и стълба с площ 7 кв. м.
1.4. Морският плаж е с дължина на бре-
говата линия 458 м и с точки по границите, 
определящи общата площ на морския плаж 
от № 1 до № 478 в Координатна система „Бъл-
гарска геодезическа система 2005“.
1.5. Прилежащата акватория, включена в 
обекта на концесията, е с широчина 200 м, 
измерена от бреговата линия на морския плаж.
1.6. Към обекта на концесията се включват 
принадлежности, определени с концесионния 
договор или с допълнително споразумение 
към него:
1.6.1. преместваемите обекти и/или допъл-
нителна търговска площ и съоръжения, които 
са поставени и които ще бъдат поставени 
върху обекта на концесията от концесионера, 
необходими за здравното и медицинското 
обслужване и санитарно-хигиенното поддър-
жане, по осигуряване на водното спасяване, 
по обезопасяване на прилежащата акватория, 
за спортно-развлекателна дейност и заведения 
за бързо обслужване;